gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9455, del 24-10-2022 (2022/9739)

Bases de la convocatòria i de les proves selectives d'una plaça d'intendent o intendenta de la Policia Local de l'oferta d'ocupació pública de 2021.
----------------------------------------------------------------------------------------------------------------------------------------------------

### Dades del document

Número de DOGV
:   9455

Data del DOGV
:   24-10-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/9739


Data del document
:   30-09-2022

Organisme emissor
:   Ajuntament de Torrevieja

Tipus de document
:   Anunci

Descriptors 

:   * Torrevieja
    * concurs administratiu

Bases de la convocatòria i de les proves selectives d'una plaça d'intendent o intendenta de la Policia Local de l'oferta d'ocupació pública de 2021. [2022/9739]  
Eduardo Jorge Dolón Sánchez, alcalde president de l'Ajuntament de Torrevieja, fa saber que mitjançant un decret de la regidora delegada de Personal de data 23 d'agost de 2022 es van aprovar les bases per a cobrir una plaça en propietat d'intendent de la Policia Local per a l'Ajuntament de Torrevieja, mitjançant promoció interna ordinària.  
  
El termini de presentació de sol·licituds serà de vint dies hàbils a comptar de l'endemà de la publicació d'aquest anunci en el Diari Oficial de la Generalitat Valenciana. Les bases reguladores del procediment estan publicades íntegrament en el Butlletí Oficial de la Província d'Alacant número 164, de data 30 d'agost de 2022. Els successius anuncis d'aquesta convocatòria, quan pertoquen, es publicaran com s'estableix en les bases 2a i 7a d'aquesta convocatòria.  
  
  
Torrevieja, 30 de setembre de 2022.- L'alcalde president: Eduardo Jorge Dolón Sánchez.
Diari Oficial de la Generalitat Valenciana


Sumari del DOGV 9431, del 20-09-2022 (2022/8134)

Convocatòria de l'oposició, per torn de promoció interna, per a la provisió d'una plaça d'especialista en manteniment d'instal·lacions electrotècniques.
--------------------------------------------------------------------------------------------------------------------------------------------------------

### Dades del document

Número de DOGV
:   9431

Data del DOGV
:   20-09-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/8134


Data del document
:   08-09-2022

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * concurs administratiu

Convocatòria de l'oposició, per torn de promoció interna, per a la provisió d'una plaça d'especialista en manteniment d'instal·lacions electrotècniques. [2022/8134]  
En el Butlletí Oficial de la Província d'Alacant número 171, de 8 de setembre de 2022, es publica l'anunci relatiu a la convocatòria de l'oposició per torn de promoció interna, per a la provisió d'una plaça d'especialista en manteniment d'instal·lacions electrotècniques, inclosa en l'oferta d'ocupació pública corresponent a l'any 2021. La plaça està enquadrada en l'escala administració especial, subescala tècnics/iques, classe tècnics/iques especialistes, dotada amb el sou corresponent al grup B.  
Durant el termini de 20 dies hàbils, comptats a partir de l'endemà de la inserció d'un edicte amb l'extracte de la convocatòria en el Boletín Oficial del Estado, podran presentar-se les instàncies en què se sol·licita prendre part en el procediment, en el Registre General d'aquest ajuntament (seu electrònica municipal: sede.elche.es), o en la forma que determina l'article 16.4.b de la Llei 39/2015, d'1 d'octubre, del procediment administratiu comú de les administracions públiques.  
  
Elx, 8 de setembre de 2022.- El tinent d'alcalde de Recursos Humans: Ramón Abad Soler.
Diari Oficial de la Generalitat Valenciana


Sumari del DOGV 9300, del 17-03-2022 (2022/2121)

CORRECCIÓ d'errades de la Resolució de 28 de febrer de 2022, del director general de Transparència, Atenció a la Ciutadania i Bon Govern per la qual s'adjudica una beca per a la realització de pràctiques professionals en les dependències de la Conselleria de Participació, Transparència, Cooperació i Qualitat Democràtica, que ha quedat vacant per renúncia.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9300

Data del DOGV
:   17-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2121


Data del document
:   10-03-2022

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Correcció d'errades

Correcció d'errades

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

CORRECCIÓ d'errades de la Resolució de 28 de febrer de 2022, del director general de Transparència, Atenció a la Ciutadania i Bon Govern per la qual s'adjudica una beca per a la realització de pràctiques professionals en les dependències de la Conselleria de Participació, Transparència, Cooperació i Qualitat Democràtica, que ha quedat vacant per renúncia.  
 [2022/2121]  
  
Advertits errors en la Resolució de 28 de febrer de 2022, del director general de Transparència, Atenció a la Ciutadania i Bon Govern per la qual s'adjudica una beca per a la realització de pràctiques professionals en les dependències de la Conselleria de Participació, Transparència, Cooperació i Qualitat Democràtica, que ha quedat vacant per renúncia, publicada en el Diari Oficial de la Generalitat Valenciana número 9293, de 8 de març de 2022, es procedeix a corregir-la:  
  
En el títol de la resolució, on diu:  
«Resolució de 28 de febrer de 2022, del director general de Transparència, Accés a la Informació Pública i Bon Govern, per la qual s'adjudica una beca per a la realització de pràctiques professionals en les dependències de la Conselleria de Participació, Transparència, Cooperació i Qualitat Democràtica, que ha quedat vacant per renúncia.»;  
  
Ha de dir:  
«Resolució de 28 de febrer de 2022, del director general de Transparència, Atenció a la Ciutadania i Bon Govern, per la qual s'adjudica una beca per a la realització de pràctiques professionals en les dependències de la Conselleria de Participació, Transparència, Cooperació i Qualitat Democràtica, que ha quedat vacant per renúncia.»  
  
València, 10 de març de 2022.- El director general de Transparència, Atenció a la Ciutadania i Bon Govern (p. d. O 1/2019; DOGV 8692, 05.12.2019): Andrés Gomis Fons.
Diari Oficial de la Generalitat Valenciana


Sumari del DOGV 9466, del 09-11-2022 (2022/10526)

ACORD de 13 de setembre de 2022, adoptat per la Junta de Govern Local de l'Ajuntament de Vila-real, referent a l'aprovació definitiva de les bases per a la convocatòria de places d'oficial o oficiala de la Policia Local.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9466

Data del DOGV
:   09-11-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/10064


Data del document
:   13-09-2022

Organisme emissor
:   Ajuntament de Vila-real

Tipus de document
:   Acord

Descriptors 

:   * Vila-real
    * concurs administratiu

ACORD de 13 de setembre de 2022, adoptat per la Junta de Govern Local de l'Ajuntament de Vila-real, referent a l'aprovació definitiva de les bases per a la convocatòria de places d'oficial o oficiala de la Policia Local. [2022/10724]  
En el Butlletí Oficial de la Província de Castelló número 117, de data 29 de setembre de 2022, s'han publicat íntegrament les bases que han de regir la convocatòria realitzada per l'Ajuntament de Vila-real per a la cobertura en propietat de cinc places vacants en el cos de la Policia Local, pertanyents a l'escala d'administració especial, subescala serveis especials, classe policia local, especialitat escala executiva, categoria oficial/a, classificades en el grup de titulació B, mitjançant el sistema concurs oposició, de les quals, tres places en promoció interna ordinària, una plaça en promoció interna interadministrativa i una plaça en torn de mobilitat.  
El termini de presentació de sol·licituds per a aquesta convocatòria serà de vint dies hàbils a comptar de l'endemà de la publicació d'aquest anunci en el Boletín Oficial del Estado (BOE).  
Els successius anuncis referents a aquesta convocatòria es faran públics de conformitat amb les bases i, en tot cas, en la seu electrònica de l'Ajuntament (pàgina web www.vila-real.es).  
  
Vila-real, 29 de setembre de 2022.- L'alcalde: José Benlloch Fernández.
Diari Oficial de la Generalitat Valenciana


Sumari del DOGV 9393, del 28-07-2022 (2022/7163)

Extracte de la Resolució de 13 de juliol de 2022, del degà de la Facultat de Dret de la Universitat de València, per la qual es convoquen els Premis d'Investigació Tomás y Valiente als millors treballs d'investigació 2022.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9393

Data del DOGV
:   28-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7163


Data del document
:   13-07-2022

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 13 de juliol de 2022, del degà de la Facultat de Dret de la Universitat de València, per la qual es convoquen els Premis d'Investigació Tomás y Valiente als millors treballs d'investigació 2022. [2022/7163]  
BDNS (identif.): 640860.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/640860)  
  
Primer. Persones beneficiàries  
Estudiants de doctorat que estiguen cursant estudis o tinguen inscrita, i no llegida, la tesi doctoral en els programes 3109, 3110 i 3123 de la Universitat de València  
  
Segon. Objecte  
Reconèixer la tasca investigadora dels estudiants de doctorat de la Facultat de Dret que presenten els millors treballs d'investigació jurídica.  
  
Tercer. Bases reguladores  
La convocatòria està publicada en la URL:   
https://go.uv.es/uQGN6IY  
  
Quarta. Quantia  
S'estableix un 1er. premi de 600 euros i un accèssit de 400 euros subjectes, si escau, a la retenció de l'IRPF.  
  
Cinqué. Termini de presentació de sol·licituds  
El termini per a la presentació de sol·licituds comença l'endemà de la seua publicació en el DOGV i acaba el 31 d'octubre de 2022  
  
València, 13 de juliol de 2022.- El decano de la Facultat de Dret, per delegació de la rectora (DOGV 30.05.2022): Fco. Javier Palao Gil
Diari Oficial de la Generalitat Valenciana


Sumari del DOGV 9446, del 08-10-2022 (2022/9222)

DECRET 151/2022, de 7 d'octubre, del Consell, pel qual concedeix la Distinció de la Generalitat al Mèrit Cultural a Rafa Lahuerta Yúfera.
-----------------------------------------------------------------------------------------------------------------------------------------

### Dades del document

Número de DOGV
:   9446

Data del DOGV
:   08-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9222


Data del document
:   07-10-2022

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 151/2022, de 7 d'octubre, del Consell, pel qual concedeix la Distinció de la Generalitat al Mèrit Cultural a Rafa Lahuerta Yúfera. [2022/9222]  
El Consell, mitjançant el Decret 35/1986, de 10 de març, modificat pels decrets 25/1994, de 8 de febrer; 255/1997, de 8 d'octubre; 190/2003, de 3 d'octubre, i 194/2011, de 16 de desembre, va crear la Distinció de la Generalitat al Mèrit Cultural per a distingir les persones físiques, entitats i col·lectius que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.  
Rafa Lahuerta Yúfera, nascut a València en 1971, va publicar en 2014 el llibre de memòries La balada del bar Torino, en el qual narra les seues vivències i les de la València de la seua joventut, especialment vinculades amb el Valencia Club de Fútbol.  
Però ha sigut Noruega, que va obtindre el Premi Lletraferit de Novel·la en 2020, l'obra que l'ha donat a conéixer entre el gran públic, fins al punt d'exhaurir-ne la primera edició en tan sols un mes, i convertir-se en el llibre en valencià més venut en les fires del Llibre de 2021 i 2022.  
La biografia ficcionada d'Albert Sanchis, el protagonista de Noruega, permet viatjar a les entranyes d'una València que ja no existeix: des de la ciutat fluvial delimitada per la muralla islàmica a la València dels anys huitanta i noranta als barris de Velluters o el Carme. Un sincer homenatge a la ciutat desapareguda que s'ha convertit també en fenomen social, perquè Noruega ha sigut un llibre àmpliament compartit, comentat i recomanat, més enllà dels estrets cercles culturals.  
  
Per això, com a reconeixement a la seua capacitat literària per a recuperar la memòria real de la ciutat de València, amb la deliberació prèvia del Consell, en la reunió del dia 7 d'octubre de 2022,  
  
  
DECRETE  
  
Concedir la Distinció de la Generalitat al Mèrit Cultural a Rafa Lahuerta Yúfera.  
  
València, 7 d'octubre de 2022  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 9447, del 11-10-2022 (2022/9100)

ACORD de 30 de setembre de 2022, del Consell, d'autorització de l'expedient de rescabalament ERESAR/2022/08R01/37 per obligacions contretes en 2021 i 2022.
-----------------------------------------------------------------------------------------------------------------------------------------------------------

### Dades del document

Número de DOGV
:   9447

Data del DOGV
:   11-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9100


Data del document
:   30-09-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 30 de setembre de 2022, del Consell, d'autorització de l'expedient de rescabalament ERESAR/2022/08R01/37 per obligacions contretes en 2021 i 2022. [2022/9100]  
D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la vicepresidenta del Consell i consellera d'Igualtat i Polítiques Inclusives el Consell, amb la deliberació prèvia,  
  
  
ACORDA  
  
Primer  
Autoritzar l'aprovació per la persona titular de la Vicepresidència i Conselleria d'Igualtat i Polítiques Inclusives de l'expedient de rescabalament ERESAR/2022/08R01/37, per serveis de neteja i «Major a casa» i subministrament d'electricitat dels CEAMS dependents de la Direcció Territorial de València, durant el període de novembre i desembre de 2021, de la província de València per import de 19.600,32 euros.  
  
Segon  
Autoritzar la imputació al pressupost corrent de 2022, de les obligacions econòmiques generades en el ejercici 2021 per un import total de 5.784,74 - (IVA inclòs).  
  
València, 30 de setembre de 2022  
  
La consellera secretària,  
AITANA MAS MAS
Diari Oficial de la Generalitat Valenciana


Sumari del DOGV 9352, del 01-06-2022 (2022/4553)

RESOLUCIÓ de 15 de maig de 2022, del conseller de Sanitat Universal i Salut Pública, per la qual es nomena personal eventual.
-----------------------------------------------------------------------------------------------------------------------------

### Dades del document

Número de DOGV
:   9352

Data del DOGV
:   01-06-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/4553


Data del document
:   15-05-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 15 de maig de 2022, del conseller de Sanitat Universal i Salut Pública, per la qual es nomena personal eventual. [2022/4553]  
De conformitat amb el que estableix l'article 20 de la Llei 4/2021, de 16 d'abril, de la Generalitat, de la funció pública valenciana (DOGV 9065, 20 d'abril), i amb el que preveuen el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (DOGV 7640, 21 d'octubre), i la Correcció d'errades (DOGV 7662, 20 de novembre), resolc:  
  
  
Nomenar Francesc Piera Sirera com a personal eventual, amb funcions d'assessor d'assumptes generals de membres del Consell (lloc 33430), amb unes retribucions corresponents a la categoria de C2, amb efectes de 15 de maig de 2022.  
  
València, 15 de maig de 2022.- El conseller de Sanitat Universal i Salut Pública: Miguel Mínguez Pérez.
Diari Oficial de la Generalitat Valenciana


Sumari del DOGV 9471, del 16-11-2022 (2022/10607)

Anunci de l'obertura d'un període de consulta pública en relació al projecte de decret pel qual es regulen les unitats educatives terapèutiques / hospitals de dia infantil i adolescent.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9471

Data del DOGV
:   16-11-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/10590


Data del document
:   11-11-2022

Organisme emissor
:   Conselleria d'Educació, Cultura i Esport

Tipus de document
:   Anunci

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * cooperació administrativa

Anunci de l'obertura d'un període de consulta pública en relació al projecte de decret pel qual es regulen les unitats educatives terapèutiques / hospitals de dia infantil i adolescent. [2022/10400]  
L'article 50 de la Llei 26/2018, de 21 de desembre, de la Generalitat, de drets i garanties de la infància i adolescència preveu l'existència d'unitats educatives terapèutiques/hospitals de dia infantil i adolescent, com a centres de recursos d'atenció integral, interdisciplinària i especialitzada per a la resposta educativa i sanitària a l'alumnat amb problemes greus de salut mental per al qual les mesures i els suports disponibles en el seu entorn no són suficients ni adequats i, per tant, necessita tractaments intensius en un mitjà estructurat.  
Per tal de desenvolupar aquest aspecte de l'esmentada llei, es fa necessari establir un reglament que regule la seua organització i el seu funcionament.  
De conformitat amb l'article 26 de la Llei 50/1997, de 27 de novembre, del Govern i amb l'article 133 de la Llei 39/2015, d'1 d'octubre, del procediment administratiu comú de les administracions públiques, amb caràcter previ a l'elaboració de la norma s'ha d'establir una consulta pública, a través del portal web de l'administració competent, per a recollir l'opinió dels subjectes i de les organitzacions més representatives potencialment afectats per la futura norma, al voltant dels problemes que es pretenen solucionar amb la iniciativa, la necessitat i oportunitat de la seua aprovació, els objectius de la norma i les possibles solucions alternatives reguladores i no reguladores.  
  
Els suggeriments o observacions poden dirigir-se en el termini de quinze dies naturals, comptats des de l'endemà de la publicació del present anunci en el Diari Oficial de la Generalitat Valenciana, a la Direcció General d'Inclusió Educativa, situada a l'avinguda de Campanar, 32, 46881 València, o a través del correu electrònic: ozycplqy@rqh.hx  
  
Així mateix, poden consultar la informació sobre la norma en el web de la Conselleria d'Educació, Cultura i Esport:  
  
https://ceice.gva.es/va/web/inclusioeducativa/normativa-en-tramitacio  
  
València, 11 de novembre de 2022.- La directora general d'Inclusió Educativa: Raquel Andrés Gimeno.
Diari Oficial de la Generalitat Valenciana


Sumari del DOGV 9339, del 14-05-2022 (2022/4253)

DECRET 7/2022, de 14 de maig, del president de la Generalitat, pel qual es disposa el cessament del conseller d'Educació, Cultura i Esport.
-------------------------------------------------------------------------------------------------------------------------------------------

### Dades del document

Número de DOGV
:   9339

Data del DOGV
:   14-05-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/4253


Data del document
:   14-05-2022

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Conselleria d'Educació, Cultura i Esport
    * legislació

DECRET 7/2022, de 14 de maig, del president de la Generalitat, pel qual es disposa el cessament del conseller d'Educació, Cultura i Esport.  
 [2022/4253]  
De conformitat amb el que estableixen l'article 29.2 de l'Estatut d'Autonomia de la Comunitat Valenciana i els articles 12.1, lletra c, 29.1 i 34.2 de la Llei 5/1983, de 30 de desembre, del Consell,   
  
DECRETE   
  
Disposar el cessament de Vicent Marzá Ibáñez, com a conseller d'Educació, Cultura i Esport, agraint-li els serveis prestats.   
  
Aquest decret tindrà efectes des del dia de la publicació en el Diari Oficial de la Generalitat Valenciana.   
  
València, 14 de maig de 2022  
  
El president de la Generalitat,  
XIMO PUIG I FERRER